**ПРОЕКТ**

**ДОГОВОР**

**за възлагане на обществена поръчка за услуги**

№ ....................../.............................. г.

Днес, [*дата на сключване на договора във формат дд.мм.гггг*], в гр. София, между:

1. **Институт по електрохимия и енергийни системи „Акад. Евгени Будевски“ – Българска академия на науките (ИЕЕС-БАН)**, със седалище и адрес на управление: РБългария,гр. София 1113, ул. „акад. Георги Бончев“ блок 10, код по Регистър БУЛСТАТ 000662089 и номер по ЗДДС BG000662089, представляван от проф. дхн Евелина Павлова Славчева, в качеството на Директор, и Димитър Димитров – Главен счетоводител, наричан за краткост **ВЪЗЛОЖИТЕЛ**, от една страна,

и

1. **[*Наименование на изпълнителя*]**, [с адрес: [*адрес на изпълнителя*]/ със седалище и адрес на управление: [*седалище и* *адрес на управление на изпълнителя*], [ЕИК / код по Регистър БУЛСТАТ/регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 194, ал.1, чл.112 от Закона за обществените поръчки (ЗОП) и Решение № ....................... от ......................... на Директора на ИЕСС – БАН за определяне на изпълнител на обществената поръчка с предмет: „Осигуряване на самолетни билети за превоз по въздух на пътници и багаж за предвидените по Проект BG05M20P001-1.002-0014 „Център за Компетентност ХИТМОБИЛ - Технологии и системи за генериране, съхранение и потребление на чиста енергия“ участия в международни конференции, обмен и др.“,

се сключи настоящият договор за възлагане на обществена поръчка, наричан по-долу за краткост „Договор“.

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предостави, срещу възнаграждение и при условията на този Договор, следните услуги: *„****Oсигуряване на самолетни билети за превоз по въздух на пътници и багаж за предвидените по Проект BG05M20P001-1.002-0014 „Център за Компетентност ХИТМОБИЛ - Технологии и системи за генериране, съхранение и потребление на чиста енергия“ участия в международни конференции, обмен и др.”***, наричани за краткост „**Услугите**“.

**Чл. 2.** **ИЗПЪЛНИТЕЛЯТ** се задължава да предостави Услугите в съответствие с Техническата спецификация, Предложението за изпълнение на поръчката на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ,** съставляващи съответно Приложения № 1, 2, 3 към този Договор (**„Приложенията“**) и представляващи неразделна част от него.

**Чл. 3. (1)** В срок до 3 (три) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ.**

**(2)** **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила от датата, на която е подписан от Страните, и е със срок на действие до крайния срок за изпълнение на АДБФП № BG05M20P001-1.002-0014 – **21.12.2023 г.**, или до достигане на максимално допустимата стойност на договора по чл.7 ал.1, в зависимост от това кое обстоятелство настъпи по-рано.

**Чл. 5.** Срок за изпълнение на услугите:

1. Срок за предоставяне на **ВЪЗЛОЖИТЕЛЯ** на писменотговор (предложение) – до 4 (четири) часа от получаване на съответната заявка;

**(2)** Срок за предоставяне на **ВЪЗЛОЖИТЕЛЯ** на ново предложение, в случай на неодобрение от страна на **ВЪЗЛОЖИТЕЛЯ** на първоначалното предложение – до 4 (четири) часа от получаване на неодобрениетo;

**(3)** Срок за издаване и доставка на съответния билет (билети) – до 24 (двадесет и четири) часа от получаването на потвърждение за резервация.

**Чл. 6.**Мястото на изпълнение на дейностите по настоящия договор е: гр. София 1113, ул. „Акад. Георги Бончев“, блок 10.

**III. ЦЕНА И НАЧИН НА ПЛАЩАНЕ**

**Чл. 7. (1)** Максималната стойност на договора е до **92 255,00 лв. /деветдесет и две хиляди двеста петдесет и пет лева/** **без ДДС** **или 110 706,00 лв. /сто и десет хиляди седемстотин и шест лева/ с ДДС**.

**(2)** Цената на доставените самолетни билети се определя в лева, на база най-ниската цена, предлагана от авиокомпаниите, осъществяващи съответния полет за всяко конкретно пътуване. Цената на доставените билети не може да надвишава максималната крайна цена, съгласно ценовото предложение на **ИЗПЪЛНИТЕЛЯ**, в която се включват всички тарифи, такси и данъци.

**(3)** В Цената по ал. 2 са включени всички разходи на **ИЗПЪЛНИТЕЛЯ** за изпълнение на Услугите, включително и разходите за персонала, който ще изпълнява поръчката [и за неговите подизпълнители] (ако е приложимо), като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

**(4)** Предложените от ИЗПЪЛНИТЕЛЯ пределни крайни цени на самолетни билети (включително таксата за осигуряване на самолетните билети**/**такса обслужване), съгласно Ценовото предложение (Приложение № 3), неразделна част от настоящия договор, **не могат да бъдат надвишавани за срока на действие на договора.**

**(5)** Предложеният от ИЗПЪЛНИТЕЛЯ максимален размер на таксата за осигуряване на самолетните билети**/**такса обслужване, съгласно Ценовото предложение (Приложение № 3), неразделна част от настоящия договор, **не може да бъде надвишаван за срока на действие на договора.**

**(6)** След потвърждаване на заявката от страна на **ВЪЗЛОЖИТЕЛЯ**, **ИЗПЪЛНИТЕЛЯТ** няма право, в посочения срок на валидност, да предлага по-висока цена от посочената в офертата за конкретния полет/и.

**(7)** **ИЗПЪЛНИТЕЛЯТ** е длъжен при определяне на цената да прилага всички валидни към датата на пътуването отстъпки на авиокомпаниите, бонусни програми, както и преференциални условия, които предлагат авиокомпаниите.

**Чл. 8. ВЪЗЛОЖИТЕЛЯТ** заплаща стойността на всяка конкретна заявка, в срок до срок до 30 (тридесет) календарни дни, след подписване на приемо-предавателния протокол по чл.16 и предоставяне на следните документи:

* фактура за стойността на таксата за осигуряване на самолетен билет/самолетни билети  **(**ако е приложимо) и протокол за стойността на закупеният билет/закупените билети с включени всички дължими такси;
* копие/отрязък от агентския купон;
* разпечатка на направената и потвърдена резервация с калкулация на крайната цена на билета, включваща и всички дължими такси;
* копие от BSP report за издадения билет/ издадените билети или еквивалентен документ от други системи.

**Чл. 9. (1)** Всички плащания по този Договор се извършват в български лева чрез банков превод по следната банкова сметка на **ИЗПЪЛНИТЕЛЯ**:

**Банка:** ……………………………..

**BIC:** ………………………………..

**IBAN:** ………………………….......

**(2) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 2 /два/ дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(3)** Във фактурите, които ИЗПЪЛНИТЕЛЯТ издава във връзка с изпълнението на настоящия договор, следва да бъде следва да бъде указано, че: „Разходът се извършва по Проект „Център за Компетентност ХИТМОБИЛ - Технологии и системи за генериране, съхранение и потребление на чиста енергия“, АДБФП № BG05M20P001-1.002-0014, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейския фонд за регионално развитие.“

**Чл. 10. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите за съответната дейност/задача, заедно с искане за плащане на тази част пряко на подизпълнителя.

**(2)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 10 /десет/ дни от получаването му, заедно със становище, от което да е видно дали оспорва плащанията или част от тях като недължими.

**(3) ВЪЗЛОЖИТЕЛЯТ** приема изпълнението на частта от Услугите, при съответно спазване на разпоредбите на Раздел V (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 (тридесет) календарни дни от подписването на приемо-предавателен протокол.

**(4)** **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 11.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 12. ИЗПЪЛНИТЕЛЯТ има право:**

**1.** да получи възнаграждение в размера, сроковете и при условията по чл. 7 – 10 от Договора;

**2**. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**3.** да получи своевременно информация за условията на всяко конкретно пътуване.

**Чл. 13.** **ИЗПЪЛНИТЕЛЯТ се задължава:**

**1.** да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

**2.** да информира **ВЪЗЛОЖИТЕЛЯ** за всички пречки, възникващи в хода на изпълнението на работа в срок до 3 (три) календарни дни от настъпването им, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

**3.** да изпълнява всички законосъобразни указания и изисквания на **ВЪЗЛОЖИТЕЛЯ**;

**4.** да пази поверителна Конфиденциалната информация, в съответствие с уговореното в чл. 35 от Договора;

**5.** да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП/; **6.** да възложи съответна част от Услугите на подизпълнителите, посочени в офертата на **ИЗПЪЛНИТЕЛЯ**, и да контролира изпълнението на техните задължения;

**7.** да сключи договор/договори за подизпълнение с посочените в офертата му подизпълнители в срок до 2 (два) дни от сключване на настоящия Договор;

**8.** в срок до 1 (един) ден от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*)];

**9.** да информира **ВЪЗЛОЖИТЕЛЯ** за всички потенциални проблеми, които възникват и/или биха могли да възникнат в хора на работата, като представя адекватни решения за тях;

**10.** да осигури минимум 96 (деветдесет и шест) броя двупосочни самолетни билети за полети в рамките на Европейския съюз, в икономична класа;

**11.** да осигури изгодни и удобни полети във всички дни от седмицата;

**12.** да осигури възможност за приемане и изпълнение на заявки в работни дни (08:30 ч. – 17:30 ч.), както и по изключение при извънредни обстоятелства – в извънработно време, почивни и празнични дни/;

**13.** да осигури бърза реакция след подаване на конкретна заявка за пътуване, като за всяко пътуване предложи оптимални маршрути с най-подходящи връзки при възможно най-ниската цена на пазара към момента на подаване на офертата за съответната заявка;

**14.** да предоставя на **ВЪЗЛОЖИТЕЛЯ** за всяка заявка **най-малко 2 /два/ варианта** за пътуване в срока по чл.5, ал.1– в това число поне един вариант за директен полет или в случай че не са налични самолетни билети за конкретен директен полет – да предложи алтернативни недиректни маршрути с минимален брой подходящи прекачвания;

**15.** в случай на неодобрение от страна на Възложителя на дадения отговор (предложение), да представи ново предложение с не по-малко от 2 /два/ варианта за пътуване в срока по чл.5, ал.2;

**16.** да предлага на **ВЪЗЛОЖИТЕЛЯ** за всяко конкретно пътуване най-ниските цени на авиокомпаниите към датата на подаване на офертата за съответната заявка, в това число специални или промоционални цени, които са валидни и достъпни към момента на заявката и подходящи за пътуването.

При представяне на предложението въз основа на заявката на **ВЪЗЛОЖИТЕЛЯ, ИЗПЪЛНИТЕЛЯТ** предлага цени**, които не могат да надвишават предложените максимални цени за самолетни билети съгласно Ценовото предложение (Приложение № 3), неразделна част от настоящия договор.**

За дестинации, непосочени в Ценовото предложение, **ИЗПЪЛНИТЕЛЯТ** е длъжен да предлага при всяка конкретна заявка най-ниските на пазара цени, предлагани от авиокомпании към момента на подаване на офертата от **ИЗПЪЛНИТЕЛЯ** за съответната заявка.

Най-ниските цени се доказват от **ИЗПЪЛНИТЕЛЯ** при подаване на предложението чрез представяне на разпечатка от резервационната система, копие от BSP report или еквивалентен документ от други системи и/или подробна информация от авиокомпаниите, предлагащи самолетни билети по конкретната дестинация.

**17.** да издаде билет до определена дестинация в срока по чл.5, ал.3;

**18.** да изпраща електронните билети от сървъра на резервационната система на посочен от **ВЪЗЛОЖИТЕЛЯ** електронен адрес. При поискване от страна на **ВЪЗЛОЖИТЕЛЯ** или невъзможност за изпращане по електронен път, да достави поръчаните самолетни билети на адреса на **ВЪЗЛОЖИТЕЛЯ**, като доставката е за сметка на **ИЗПЪЛНИТЕЛЯ**;

**19.** да уведоми незабавно писмено **ВЪЗЛОЖИТЕЛЯ** при промяна на цените и/или условията на превозвачите след направена резервация;

**20.** да предостави на **ВЪЗЛОЖИТЕЛЯ** пълна писмена обосновка на цената на даден самолетен билет, при поискване на такава, в определения му от **ВЪЗЛОЖИТЕЛЯ** срок;

**21.** да извършва промяна или анулиране на издадени билети по искане на **ВЪЗЛОЖИТЕЛЯ** съгласно правилата на приложената тарифа на билета като предварително писмено е информирал **ВЪЗЛОЖИТЕЛЯ** за всички обстоятелства около промените или анулирането – в това число пределни срокове за корекция без настъпване или с минимални неблагоприятни последици за **ВЪЗЛОЖИТЕЛЯ**;

**22.** в случай на извънредни обстоятелства се прилагат разпоредбите на Регламент (ЕО) № 261/2004 на ЕП и на Съвета от 11 февруари 2004 относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети;

**23.** да гарантира конфиденциалност относно извършваните пътувания (пътници, дати, маршрути, превозвачи и др.) и да не предоставя информация на трети лица, без изричното писмено разрешение на **ВЪЗЛОЖИТЕЛЯ**;

**24.** да спазва изискванията за обработване на личните данни на физическите лица съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

**Общи права и задължения на ВЪЗЛОЖИТЕЛЯ**

**Чл. 14.** **ВЪЗЛОЖИТЕЛЯТ** има право:

**1.** да изисква и да получи Услугите в уговорените срокове, количество и качество;

**2**. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

**3.** да дава писмени и устни указания на **ИЗПЪЛНИТЕЛЯ** във връзка с изпълнението предмета на договора и да изисква тяхното изпълнение;

**4.** да изиска от **ИЗПЪЛНИТЕЛЯ** да сключи и да му предостави договори за подизпълнение при условие, че има посочени в офертата му подизпълнители;

**5.** да избере съответен вариант на пътуване, като потвърди конкретната заявка, или да откаже възлагането й, в случай, че нито един от предложените варианти не е подходящ по негова преценка. Потвърждаването на определен вариант се извършва чрез писмено съобщение по електронната поща, в която се посочва конкретният одобрен вариант, предложен от **ИЗПЪЛНИТЕЛЯ**;

**6.** в случай на неодобрение на дадения отговор (предложение) по конкретна заявка, да изиска от **ИЗПЪЛНИТЕЛЯ** да представи ново предложение с не по-малко от 2 /два/ варианта за пътуване в срока по чл.5, ал.2;

**7.** да изисква информация и да извършва проверки относно цените на самолетните билети, предоставяни от **ИЗПЪЛНИТЕЛЯ** по настоящия договор, включително чрез справки от глобални резервационни системи и от съответните служби на авиокомпаниите-превозвачи, които са извършили дадения полет. **ИЗПЪЛНИТЕЛЯТ** няма право да отказва извършването на такива проверки и получаване на информация от посочените в предходното изречение субекти, както и да се противопоставя или препятства предоставянето на такава информация от последните на **ВЪЗЛОЖИТЕЛЯ;**

**8.** **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** писмена обосновка на цената на даден самолетен билет в определен от **ВЪЗЛОЖИТЕЛЯ** срок.

**Чл. 15**. **ВЪЗЛОЖИТЕЛЯТ** се задължава:

**1.** да приеме изпълнението на Услугите, когато отговаря на договореното, по реда и при условията на този Договор;

**2.** да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;

**3.** да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

**4.** да съдейства на **ИЗПЪЛНИТЕЛЯ** за осигуряване спазването на правилата за защита на личните данни, съдържащи се в действащото законодателство и в настоящия договор, доколкото е възможно и необходимо;

**5**. да пази поверителна Конфиденциалната информация, в съответствие с чл.35 от Договора;

**6**. в 3 (три) дневен срок от подписване на договора да определи свой представител, който да осъществява връзка и контрол при изпълнение на предмета на договора;

**7**. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

**8.** да уведомява **ИЗПЪЛНИТЕЛЯ** за всички настъпили промени, които касаят изпълнението на договора.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 16.** Предаването на изпълнението на Услугите за всяка конкретна заявка се документира с протокол за приемане и предаване, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните („**Приемо-предавателен протокол**“).

**Чл. 17. (1)** **ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. да поиска преработване и/или допълване на документите в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ****.**

3. да откаже да приеме изпълнението при съществени отклонения от договореното.

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок не по-дълъг от срока по чл. 4 на Договора.

**VI. САНКЦИИ ПРИ НЕИЗПЪЛНЕНИЕ**

**Чл. 18. (1)** В случай, че по вина на **ИЗПЪЛНИТЕЛЯ** не бъдат спазени уговорените срокове по чл.5, същият се задължава да заплати на **ВЪЗЛОЖИТЕЛЯ** неустойка в размер на 10 (десет) % от стойността на съответната заявка.

**(2)** Ако **ИЗПЪЛНИТЕЛЯТ** не изпълни възложената услуга или част от нея, или не се съобрази с изискванията за нея съгласно договора, същият дължи на **ВЪЗЛОЖИТЕЛЯ** неустойка в размер на 0,10 % за всеки просрочен ден, но не повече от 10 (десет) % от договорената стойност по чл. 7, ал. 1 от настоящия договор.

**Чл. 19.** При разваляне на Договора поради виновно неизпълнение на някоя от Страните, виновната Страна дължи неустойка в размер на 20% (двадесет на сто) от Стойността на Договора.

**Чл. 20.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VII. ПРЕКРАТЯВАНЕ НА ДОГОВОРА**

**Чл. 21.** **(1)** Този Договор се прекратява:

1. с изтичане на срока на Договора по чл.4 или с достигане на максимално допустимата стойност на договора по чл.7, ал.1;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) календарни дни от настъпване на невъзможността и да представи доказателства;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС).

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

**Чл. 22.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**Чл. 23. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 24.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1.**ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**.

**Чл. 25.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**Чл. 26.** **ВЪЗЛОЖИТЕЛЯТ** има право да прекрати договора без предизвестие в следните случаи:

* когато по отношение на **ИЗПЪЛНИТЕЛЯ** е установен конфликт на интереси по смисъла на чл. 57 от Регламент (ЕС) № 966/2012, както и по смисъла на Закона за противодействие на корупцията и за отнемане на незаконно придобитото имущество;
* при съществуващо подозрение в измама по отношение на **ИЗПЪЛНИТЕЛЯ** съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности.

**VIII. РАЗПОРЕДБИ, ПРОИЗТИЧАЩИ ОТ ДОГОВОРА ЗА БЕЗВЪЗМЕЗДНА ФИНАНСОВА ПОМОЩ ПО ПРОЕКТА**

**Чл.27.** **ИЗПЪЛНИТЕЛЯТ** поема цялата отговорност към трети лица, в това число и отговорност за вреди и наранявания от всякакъв характер, причинени на тези лица по време на изпълнение на договора или като последица от него. **ВЪЗЛОЖИТЕЛЯТ** не носи отговорност, произтичаща от искове или жалби вследствие нарушение на нормативни изисквания от страна на **ИЗПЪЛНИТЕЛЯ**, неговите служители или лица, подчинени на неговите служители, или в резултат на нарушение на правата на трето лице.

**Чл.28. (1) ИЗПЪЛНИТЕЛЯТ** следва да предприеме всички необходими мерки за избягване на конфликт на интереси, и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(2)** Конфликт на интереси е налице, когато безпристрастното и обективно изпълнение на функциите по договора на което и да е лице е компрометирано поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 57 от Регламент (ЕС, ЕВРАТОМ) № 966/2012, както и по смисъла на Закона за противодействие на корупцията и за отнемане на незаконно придобитото имущество.

**Чл.29. ИЗПЪЛНИТЕЛЯТ** се задължава да предприеме всички необходими мерки за недопускане на нередности и измами, които имат или биха имали като последица нанасянето на вреда на общия бюджет на Европейския съюз и/или националния бюджет, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика нередност или измама във връзка с настоящия договор;

**Чл.30. ИЗПЪЛНИТЕЛЯТ** се задължава да направи необходимото за разгласяване на факта, че проектът, във връзка с който е подписан настоящия договор, се изпълнява по ОП „Наука и образование за интелигентен растеж“, съфинансирана от Европейския съюз чрез Европейския фонд за регионално развитие, в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета.

**Чл.31. (1)** **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да запазят поверителността на всички поверително предоставени документи, информация или други материали, за срока по чл.32, ал.4;

**(2)** Изпълнителят се задължава да спазва изискванията за неприкосновеността на личните данни за физическите лица и опазването на търговската тайна за юридическите лица в съответствие с чл. 9 от Регламент за изпълнение (ЕС) № 1011/2014 на Комисията и в съответствие с Директива 2002/58/ЕО на Европейския парламент и на Съвета, Директива 2009/136/ЕО на Европейския парламент и на Съвета и Директива 95/46/ЕО на Европейския парламент и на Съвета.

**Чл.32. (1)** **ИЗПЪЛНИТЕЛЯТ** е съгласен да допуска Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата, външни одитори, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място, изпълнението на настоящия договор.

**(2)** **ИЗПЪЛНИТЕЛЯТ** е съгласен да допусне Управляващия орган на ОП „НОИР“, Сертифициращия орган, националните одитни органи, Европейската служба за борба с измамите да извършат проверки и инспекции на място в съответствие с процедурите, предвидени в законодателството на Европейския съюз за защита на финансовите интереси на Европейските общности срещу измами и други нарушения и приложимото национално законодателство.

**(3)** За тази цел **ИЗПЪЛНИТЕЛЯТ** се задължава да предостави на служителите или представителите на Управляващия орган на ОП „НОИР“, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, на Агенцията за държавна финансова инспекция и на Националната агенция за приходите достъп до всички документи, свързани с фактическото изпълнение на настоящия договор, както и да направи всичко необходимо, за да улесни работата им. Достъпът, предоставен на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори трябва да бъде поверителен спрямо трети страни без това да е в ущърб на публично-правните им задължения.

**(4)** Цялата документация по изпълнение на настоящия договор се съхранява от **ИЗПЪЛНИТЕЛЯ** за период от три години, считано от 31 декември на годината на предаването на Европейската комисия на годишните счетоводни отчети, в които са включени разходите по проекта в съответствие с чл.140, пар. 1 Регламент (ЕС) № 1303/2013.

**IX. ОБЩИ РАЗПОРЕДБИ**

Дефинирани понятия и тълкуване

**Чл.33. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл.34.** При изпълнението на Договора, **ИЗПЪЛНИТЕЛЯТ** [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл.35. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

**(5)** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 36. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие **на ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

**Чл. 37.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 38.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 39. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3.чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 40.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 41. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За **ВЪЗЛОЖИТЕЛЯ**:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За **ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 /три/ дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 /три/ дни от вписването ѝ в съответния регистър.

Приложимо право

**Чл. 42.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право. За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 43.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 44.** Този Договор се състои от ………. (……………) страници и е изготвен и подписан в 2 (два) еднообразни екземпляра по един за всяка от Страните.

Приложения:

**Чл. 45.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Предложение за изпълнение на поръчката на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

................................................. ................................................

проф. дхн Евелина Славчева

Директор на ИЕЕС – БАН

................................................. ................................................

Димитър Димитров

Главен счетоводител на ИЕЕС – БАН